**Ogres novada pašvaldības saistošo noteikumu Nr.7/2022 “Par atbalstu svētkos Ogres novada iedzīvotājiem ” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu, 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Jaunizveidotajā Ogres novadā šobrīd ir spēkā šādi saistošie noteikumi par pašvaldības atbalstu iedzīvotājiem svētkos, kas ir izvērtējami:   * 1. Ikšķiles novada pašvaldības 2019. gada 27. marta saistošie noteikumi Nr. 4/2019 “Par pašvaldības pabalstu piešķiršanu Ikšķiles novada iedzīvotājiem;   2. Ķeguma novada pašvaldības 2016. gada 16. novembra saistošie noteikumi Nr. 22/2016 “Par pabalstiem represētajām personām un naudas balvām dzīves jubilejās”;   3. Lielvārdes novada pašvaldības 2015. gada 28. oktobra saistošie noteikumi Nr. 20 “Par pabalstiem Lielvārdes novadā” (9., 10. 17. punkts);   4. Ogres novada pašvaldības 2016. gada 21. aprīļa saistošie noteikumi Nr. 9/2016 “Par atbalstu svētkos Ogres novada iedzīvotājiem”.   Saistošie noteikumi “Par atbalstu svētkos Ogres novada iedzīvotājiem” (turpmāk – saistošie noteikumi) paredz vienotus pašvaldības brīvprātīgās iniciatīvas atbalstu veidus, apmērus un piešķiršanas kārtību Ogres novada iedzīvotājiem svētkos gadījumos |
| 2. Īss projekta satura izklāsts | Saistošo noteikumu projekts nosaka svētku atbalsta veidus, apmērus, piešķiršanas un izmaksas kārtību Ogres novada pašvaldībā, personas, kurām ir tiesības saņemt atbalstu, kā arī lēmumu pieņemšanas, apstrīdēšanas un pārsūdzēšanas kārtību. |
| 3.Informācija par plānoto projekta ietekmi uz pašvaldības budžetu | Atbalstam svētkos 2022. gada budžetā ieplānoti EUR 91 840. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5.Informācija par administratīvajām procedūrām | Saistošo noteikumu izpildi nodrošinās Ogres novada pašvaldības domes izveidota Atbalsta svētkos piešķiršanas komisija. Komisijas pieņemtos lēmumus var apstrīdēt Ogres novada pašvaldības domē. Ogres novada pašvaldības domes lēmumu var pārsūdzēt Administratīvajā rajona tiesā Administratīvā procesa likuma noteiktajā kārtībā. |
| 6. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav notikušas. |

Domes priekšsēdētājs E.Helmanis